****

**ОСНОВНА ШКОЛА „ДОСИТЕЈ ОБРАДОВИЋ“**

**ФАРКАЖДИН**

**ПРАВИЛНИК**

**О ПОХВАЉИВАЊУ И НАГРАЂИВАЊУ УЧЕНИКА И ИЗБОРУ УЧЕНИКА ГЕНЕРЦИЈЕ**

**Фаркаждин, 2024. године**

**С А Д Р Ж А Ј**

**I ОСНОВНЕ ОДРЕДБЕ** (Члан 1.) (Члан 2.) (Члан 3.)

**II ПОХВАЛЕ И ДИПЛОМЕ** (Члан 4.) (Члан 5.) (Члан 6.) (Члан 7.)

Диплома „Вук Караџић“ (Члан 8.)

Диплома „Доситеј ОБрадовић“ (Члан 9.)

**III НАГРАЂИВАЊЕ** (Члан 10.) (Члан 11.) (Члан 12.) (Члан 13.)

**IV КРИТЕРИЈУМИ И ПОСТУПАК ЗА ИЗБОР УЧЕНИКА ГЕНЕРАЦИЈЕ** (Члан 14.) (Члан 15.)

 (Члан 16.) (Члан 17.) (Члан 18.) (Члан 19.) (Члан 20.) (Члан 21.) (Члан 22.) (Члан 23.)

**V ЗАВРШНЕ ОДРЕДБЕ** (Члан 24.) (Члан 25.)

На основу члана 119. став 1. тачка 1) Закона о основама система образовања и васпитања („Службени гласник РС“, бр. 88/2017, 27/2018. – др. закони, 10/2019, 6/2020, 129/2021 и 92/2023), Правилника о дипломама за изузетан успех у образовању и васпитању („Службени гласник РС“, бр. 139/2022), члана 106. став 1. тачка 1) Статута Основне школе „Доситеј Обрадовић“ у Фаркаждину, број 272 од 26.04.2024. године, и чланова 25. – 28. Пословника о раду Школског одбора Основне школе „Доситеј Обрадовић“ Фаркаждин, бр. 383 од 30.06.2022. године, на седници одржаној 04.11.2024. године, Школски одбор Основне школе „Доситеј Обрадовић“ у Фаркаждину донео је

**ПРАВИЛНИК О ПОХВАЉИВАЊУ И НАГРАЂИВАЊУ УЧЕНИКА**

**И ИЗБОРУ УЧЕНИКА ГЕНЕРАЦИЈЕ**

**Основне школе „Доситеј Обрадовић“ у Фаркаждину**

**I ОСНОВНЕ ОДРЕДБЕ**

Члан 1.

 Правилником о похваљивању и награђивању ученика и избору ученика генерације (у даљем тексту: Правилник) Основне школе „Доситеј Обрадовић“ у Фаркаждину (у даљем тексту: Школа) прописују се врсте похвала и награда које могу одбити ученици и поступак избора ученика генерације, као и услови и начина њиховог додељивања, односно избора.

Члан 2.

 Као посебан облик признања у току школовања ученику се додељује диплома или награда за изузетан општи успех, односно изузетан успех из појединих наставних области или предмета и изузетна постигнућа у било којој области рада Школе.

Члан 3.

Ученик који се истиче у учењу и владању похваљује се или награђује.

Награде се могу доделити поједином ученику, групи ученика или одељењској заједници. Поједином ученику може се доделити истовремено и похвала и награда.

**II ПОХВАЛЕ И ДИПЛОМЕ**

Члан 4.

 Ученик добија похвалу за постигнуте резултате у учењу и владању.

 Похвале могу бити усмене и писмене.

Члан 5.

Похвале се саопштавају ученику непосредно, на састанку одељењске заједнице ученика, преко књиге обавештења, на родитељском састанку, на пригодној свечаности у Школи (прослава Дана школе, завршетак школске године, или у некој другој пригодној прилици).

Писмену похвалу ученику може бити дата као похвалница (признање) за постигнути успех у образовно-васпитном раду и понашању, за учешће у културној и јавној делатности Школе, као иа остварена постигнућа на такмичењима и смотрама које организује Министарство просвете Републике Србије, стручна друштва или Школа.

Члан 6.

У циљу подстицања ученика за постизање бољих резултата у образовно– васпитном раду, владању и слободним активностима, Школа похваљује и награђује ученике који:

 -на крају наставне године постигну општи одличан успех и примерно владање похваљују се за постигнут одличан успех и примерно владање;

-постижу изузетан успех у савлађивању наставног плана и програма из појединог наставног предмета;

-се истичу у ваннаставним активностима, смотрама, друштвено-корисним, хуманитарним активности и акцијама;

-се истичу у другим облицима рада дефинисаним Годишњим планом рада Школе.

Члан 7.

Похвале додељују предметни наставник, одељењски старешина, одељењско веће, наставничко веће и директор школе (у даљем тексту: Директор).

Дипломе и награде ученицима, на предлог одељењског старешине, односно предметног наставника и одељењског већа додељује наставничко веће Школе.

**Диплома „Вук Караџић”**

Члан 8.

Диплома „Вук Караџић” додељује се ученику:

1)ако на крају сваке школске године у току стицања основног образовања и васпитања постигне одличан успех из свих обавезних предмета, изборних програма и активности прописаних планом и програмом наставе и учења и примерно владање

2)ако добије најмање једну диплому „Доситеј Обрадовић”.

**Диплома „Доситеј Обрадовић”**

Члан 9.

Диплома „Доситеј Обрадовић” додељује се ученику за изузетне резултате из обавезног предмета, односно изборног програма ако ученик:

1)постигне најмање врло добар општи успех и примерно владање на крају сваке школске године;

2)постигне одличан успех из одговарајућег обавезног предмета или изборног програма други страни језик, односно ,,истиче се” из одговарајућег изборног програма на крају сваке школске године;

3)у току школовања, из тог обавезног предмета, односно изборног програма, добије једну од прве три награде на општинском, градском, окружном, републичком или међународном нивоу такмичења из тог обавезног предмета, односно изборног програма у складу са календаром такмичења и смотри ученика основних школа.

**III НАГРАЂИВАЊЕ**

Члан 10.

Награде се додељују ученицима као признање за изузетан успех постигнут у учењу и раду у свим наставним и ваннаставним активностима, као и признање за освојено место на такмичењима.

Члан 11.

Ученици се могу наградити на следећи начин:

1)у виду посебних диплома, уверења;

2)упућивањем на екскурзију, летовање, зимовање и сл;

3)посетом позоришним и биоскопским представама, концертима, спортским манифестацијама и сл;

4)куповином књига, спортске опреме, школских реквизита и прибора и сл.

Члан 12.

Награде за ученике се додељују на крају школске године, приликом доделе ђачких књижица, односно сведочанстава или приликом обележавања пригодних датума - Дана школе и сл.

Награде додељује наставничко веће, на предлог стручних органа Школе.

Школски одбор Школе одобрава средства за доделу награда.

Награде ученицима могу додељивати и спонзори, односно донатори, на основу критеријума које пропишу својим актима.

Члан 13.

Ученике који су добили диплому „Вук Караџић“ и „Ученик генерације“ наставничко веће на крају осмог разреда награђује књигом и/или другом наградом у складу са чланом 10. Правилника.

**IV КРИТЕРИЈУМИ И ПОСТУПАК ЗА ИЗБОР УЧЕНИКА ГЕНЕРАЦИЈЕ**

Члан 14.

Похвала „Ученик генерације“ се додељује ученику завршног разреда који се у својој генерацији највише истакао у учењу.

Приликом избора ученика генерације узимају се у обзир само кандидати који испуњавају све обавезне критеријуме за избор ученика генерације.

Члан 15.

Обавезни критеријуми за избор „Ученика генерације“ су:

1)да је ученик носилац дипломе „Вук Караџић“;

2)да ученик има примерно владање у току целокупног основног образовања;

3)да је у току школовања имао правилан и коректан однос према наставницима, стручним сарадницима и другим запосленим у Школи;

 Ученик мора да кумулативно испуни наведене обавезне критеријуме да би се кандидаовао за избор ученика генерације.

.

Члан 16.

 Резултату ученика остварени на такмичењима се бодују на следећи начин:

|  |  |  |  |
| --- | --- | --- | --- |
| МЕСТО | ОПШТИНСКО ТАКМИЧЕЊЕ | ОКРУЖНО ТАКМИЧЕЊЕ | РЕПУБЛИЧКО ТАКМИЧЕЊЕ |
| 1. | 5 | 10 | 20 |
| 2. | 4 | 8 | 18 |
| 3. | 3 | 6 | 15 |
| ПОХВАЛА | 1 | 2 | 10 |
| УЧЕШЋЕ\* | - | - | 5 |

\* Учешће се бодује уколико ученик није освојио награду.

.

Члан 17.

Приликом обрачуна укупног броја бодова узимају се у обзир само бодови са последњег такмичења на којем је ученик имао пласман, у складу са чланом 16. Правилника.

Члан 18.

У случају да ученик због пласмана из претходне године има право на директно учешће на одређеном нивоу такмичења, признају се бодови за освојено прво место на претходном нивоу такмичења, у складу чланом 16. Правилника.

Члан 19.

Резултати остварени на такмичењима из предмета из области вештина (физичко и здравствено васпитање, музичко васпитање и ликовна култура), као и екипни резултати на сваком нивоу такмичења бодују се трећином бодова предвиђених чланом 16. Правилника за пласман на одређеном нивоу такмичења.

Члан 20.

Учешће на приредбама, манифестацијама и представама у организацији Школе, као и на приредбама, манифестацијама и представама које не организује Школа, а на којима ученик представља Школу, бодује са 2 бода по учешћу за ученике.

Члан 21.

Директор именује трочлану комисију за награђивање и похваљивање (у даљем тексту: Комисија), у чијем саставу не може бити одељењски старешина 8. разреда у текућој школској години.

Задатак Комисије је да провери податке о успеху и владању ученика, припреми ранг листу кандидата са припадајућим бодовима за сваки ниво такмичења предвиђених члановима 15 - 20. Правилника и укупним бројем бодова.

Комисија је дужна да наставничком већу предложи једног кандидата са највећим бројем поена.

 Уколико два или више кандидата имају исти број бодова, Комисија предлаже наставничком већу све ученике са истим бројем бодова.

Члан 22.

Предлог за избор ученика генерације утврђује одељењски старешина ученика или надлежно одељењско веће.

Комплетну документацију одељењски старешина доставља Комисији у року од 48 часова након седнице одељењског већа на којој се утврђује успех и владање ученика на крају завршног разреда.

Члан 23.

Наставничко веће гласа о предлогу кандидата који је утврдила Комисија, у року од 5 наставних дана од дана одржавања седнице одељењског већа на којој се утврђује успех и владање ученика на крају завршног разреда.

Наставничко веће доноси одлуку о додели похвале „Ученик генерације“.

Одлука се доноси већином гласова од укупног броја чланова наставничког већа и иста је коначна.

Уколико је Комисија предложила два или више кандидта са једнаким бројем бодова, наставничко веће одлуку о ученику генерације доноси већином гласова од укупног броја чланова.

 Одлука наставничког већа и коначна ранг листа кандидата са припадајућим бодовима објављују се на огласној табли Школе и школском сајту истог дана, након завршетка седнице наставничког већа на којој је одлука донета.

**V ЗАВРШНЕ ОДРЕДБЕ**

Члан 24.

Да­ном сту­па­ња на сна­гу овог Пра­ви­лника пре­ста­ју да ва­же Правилник о похваљивању и награђивању ученика Основне школе „Доситеј Обрадовић“ Фаркаждин, број 491/18 од 07.12.2018. године и Правилник о избору ученика генерације Основне школе „Доситеј Обрадовић“ Фаркаждин, број 423/7 од 11.09.2020. године.

Члан 25.

Овај Правилник ступа на снагу осмог дана од дана објављивања на огласној табли Школе.

У Фаркаждину, 04.11.2024. године

 **Председник Школског одбора**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Борислава Ивков**

\* Овај Правилник је објављен на огласној табли Школе 04.11.2024. године

 Секретар

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Стеван Џелетовић

.